Viktor Veskimäe
Viktor Veskimäe (kuni 1935. aastani Viktor Mühlberg; 17. november (vkj)/ 30. november 1902 Vana-Kuuste vald, Kambja kihelkond, Tartumaa – 29. juuni 1967 Toronto) oli eesti prosaist ja tõlkija. Ta õppis Tartu Ülikooli filosoofiateaduskonnas 1930–1936 ja 1940–1942, stuudium jäi lõpetamata. Ta töötas ametnikuna Tartu linnavalitsuses. Aastal 1944 põgenes ta Rootsi, kus oli Göteborgis kirjastuse Orto ametnik. Aastal 1951 siirdus ta Kanadasse, kus ta tegeles kinnisvara müügiga. Ta suri Torontos kopsuvähki.